აბანტები

აბანტები () — თრაკიელთა ამაყი და მამაცი ტომი, ფეხმარდი და გრძელთმიანი შუბოსნები, იონელთა ნაწილი, მათი მოკავშირენიჰეროდოტე 1, 146, ველურნი და შეუპოვარნი: უძველეს წარსულშივე ფოკიიდან კუნძულ ევბეაზე გადასახლდნენ და ისე გაძლიერდნენ, რომ ტროას ომში აქაველებს 40 გემით მიაშველეს თავიანთი მეომრებიილიადა 2, 536. აბანტების ბელადს ელეფენორს, ქალკოდონტის ძეს, თეზევსის შვილებიც შეუერთდნენპლუტარქე. ომის დამთავრების შემდეგ, ბერძენთა ძნელბედობა მათაც გაიზიარეს: ტალღებმა კერავნიის კლდეებს მიანარცხეს მათი რვა გემი. თვით ელეფენორმა, ოდესღაც ელენეს ხელის მაძიებელმა გმირმა, ტროაში ჰპოვა სამარე, გადარჩენილმა აბანტებმა კი იონიაში ქალაქი ააშენეს.აპოლოდორე, ბიბლიოთეკა 3, 10, 8ეპიტომა 3, 11ეპიტომა 6, 15

 სქოლიო 

კატეგორია:ბერძნული მითოლოგია
კატეგორია:საბერძნეთის ისტორია
კატეგორია:ტროის ომის მონაწილეები
კატეგორია:ევროპის ისტორიული ეთნიკური ჯგუფები
კატეგორია:ხალხები ბერძნულ მითოლოგიაში